Et brutalt overfald fandt mandag ved 17-tiden sted i en lejlighed midt i Aars. I en lejlighed på Oustrupvej blev en 26-årig mand banket med et jernrør eller bat af tre overfaldsmænd. - Den 26-årige bliver udsat for vold, og han bliver kørt til Aalborg Universitetshospital med kraniebrud. Det er ikke kritisk, og han var bevidsthed, fortæller vagtchef ved Nordjyllands Politi Jesper Sørensen. Han oplyser, at politiet kender identiteten på to af de tre gerningsmænd, og at politiet mandag aften leder efter overfaldsmændene. Der er ikke oplysninger om et eventuelt motiv i forbindelse med overfaldet.

Referat:
Tre gerningsmænd overfaldt 26-årig mand i lejlighed i Aars. Offeret er indlagt med kraniebrud.